Διερεύνηση της σχέσης μεταξύ του μεγέθους της μήτρας, της ενδοκοιλιακής πίεσης και της γαστροοισοφαγικής παλινδρόμησης (ΓΟΠ) κατά τη διενέργεια ωοθηκυστερεκτομής (ΩΥΕ) στην κυοφορούσα σκύλα
Creators: name: Μοντζολής, Γεώργιος Ιωάννη
Publisher: name: Aristotle University of Thessaloniki
Year: 2017
Subjects: Γαστροοισοφαγικη παλινδρόμηση (ΓΟΠ)
Ενδοκοιλιακή παλινδρόμηση
Εγκυμοσύνη στο σκύλο
Gastro-oesophageal reflux (GOR)
Ιntra-abdominal pressure
Dog Pregnancy

description: Η γαστροοισοφαγική παλινδρόμηση (ΓΟΠ) παρατηρείται ως φυσιολογικό φαινόμενο σε ζώα συντροφιάς μικρής ηλικίας, αλλά και σε ενήλικα ζώα, κυρίως μετά το γεύμα. Η αιτιοπαθογένεια της ΓΟΠ είναι πολυπαραγοντική και ανεπαρκώς καθορισμένη. Για να παλινδρομήσει το γαστρικό περιεχόμενο στον οισοφάγο πρέπει η πίεση ηρεμίας του οπίσθιου οισοφαγικού σφιγκτήρα (ΟΟΣ) να είναι χαμηλότερη από εκείνη του στομάχου. Διάφοροι παράγοντες θεωρείται ότι συμβάλλουν στη μείωση της πίεσης ηρεμίας του ΟΟΣ, μεταξύ των οποίων οι χειρουργικές επεμβάσεις, ιδιαίτερα εκείνες που περιλαμβάνουν ενδοκοιλιακούς χειρισμούς, τα φάρμακα της γενικής αναισθησίας και η εγκυμοσύνη. Στην παρούσα μελέτη ερευνάται η ενδεχόμενη σχέση μεταξύ του μεγέθους της μήτρας, του σταδίου της κυοφορίας και/ή της ενδοκοιλιακής πίεσης (Ε.Π.) με την εκδήλωση ΓΟΠ κατά τη διενέργεια της ωοθηκυστερεκτομής (ΩΥΕ) στην κυοφορούσα σκύλα. Συμπληρωματικά, ερευνάται και η ενδεχόμενη σχέση της στάθμης των βασικών ορμονών της κυοφορίας (προγεστερόνη, προλακτίνη και ρελαξίνη) με την εκδήλωση ΓΟΠ. Στη μελέτη συμπεριελήφθησαν 40 έγκυες υγιείς σκύλες, οι οποίες προσκομίστηκαν στην Κλινική Ζώων Συντροφιάς για προγραμματισμένη ΩΥΕ. Σε κάθε ζώο πραγματοποιούνταν γενική κλινική εξέταση, κλινική, κυτταρολογική και υπερηχοτομογραφική εξέταση του γεννητικού συστήματος για τον προσδιορισμό της ημέρας κυοφορίας και βασικός αιματολογικός έλεγχος. Την ημέρα της επέμβασης γινόταν λήψη φλεβικού αίματος για μέτρηση προγεστερόνης, προλακτίνης και ρελαξίνης, διεγχειρητική μέτρηση του pH του οισοφάγου και της ενδοκοιλιακής πίεσης και μετά το πέρας της επέμβασης ογκομέτρηση, ζύγιση και μέτρηση των διαστάσεων της μήτρας και των εμβρύων. Επιπλέον, μία ημέρα πριν την επέμβαση και μία ημέρα μετά πραγματοποιούνταν διάφορες σωματομετρήσεις προκειμένου να καταστούν μετρήσιμες οι μεταβολές μεγέθους του σώματος που αποδίδονταν στην κύηση. Σε όλα τα ζώα εφαρμόστηκε το ίδιο αναισθητικό πρωτόκολλο που περιελάμβανε προαναισθητική αγωγή με συνδυασμό ακετυλοπρομαζίνης (0,05 mg/kg Σ.Β.) πεθιδίνης (3 mg/kg Σ.Β.), ενδομυϊκώς, προαναισθητική αντιφλεγμονώδη αγωγή με καρπροφαίνη (4 mg/kg Σ.Β.) υποδορίως, εγκατάσταση στη γενική αναισθησία με προποφόλη (1 mg/kg Σ.Β.) ενδοφλεβίως, διασωλήνωση και διατήρηση γενικής αναισθησίας με τη χρήση ισοφλουρανίου (2-2,5% σε Ο2). Γαστροοισοφαγική παλινδρόμηση (ΓΟΠ) διαπιστώθηκε σε 13 από τα 40 ζώα (32,50%). Από τα ζώα που εκδήλωσαν ΓΟΠ, τα 6 εμφάνισαν όξινη ΓΟΠ (pH&lt;4) και τα υπόλοιπα 7 αλκαλική ΓΟΠ (pH&gt;7,5). Η ΓΟΠ καταγράφηκε σε 9 από τα 13 ζώα πριν την έναρξη του κατεξοχήν χειρουργικού χρόνου της ΩΥΕ. Δεν παρατηρήθηκε στατιστικά σημαντική διαφορά ως προς το μέγεθος μήτρας μεταξύ της ομάδας των ζώων που εμφάνισαν και της ομάδας των ζώων που δεν εμφάνισαν ΓΟΠ. Επιπλέον, δεν παρατηρήθηκε στατιστικά σημαντική διαφορά ως προς την ημέρα κυοφορίας, μεταξύ της ομάδας των ζώων που εμφάνισαν και της ομάδας των ζώων που δεν εμφάνισαν ΓΟΠ. H Ε.Π. μετρήθηκε σε 38 από τα 40 ζώα της μελέτης. Αυξημένη Ε.Π. (&gt;7,4mm Hg) διαπιστώθηκε σε 14 ζώα (36,84%). Συνδυασμός ΓΟΠ και αυξημένης Ε.Π. παρατηρήθηκε σε 3/14 ζώα. Δε διαπιστώθηκε στατιστικά σημαντική σχέση της Ε.Π. με την εκδήλωση ΓΟΠ κατά τη διενέργεια της ΩΥΕ στα ζώα της μελέτης. Διαπιστώθηκε διεγχειρητικά θετική συσχέτιση μεταξύ της Ε.Π. και του μεγέθους της μήτρας. Οι συγκεντρώσεις της προγεστερόνης, της προλακτίνης και της ρελαξίνης στον ορό του αίματος των ζώων που εμφάνισαν ΓΟΠ και εκείνων που δεν εμφάνισαν ΓΟΠ, δε διέφεραν στατιστικά σημαντικά μεταξύ τους αντίστοιχα. Η συχνότητα εκδήλωσης ΓΟΠ στα ζώα της παρούσας μελέτης είναι παραπλήσια με εκείνη που διαπιστώθηκε σε προηγούμενη μελέτη άλλων ερευνητών, επί σκύλων σε κυοφορία που υποβλήθηκαν σε ΩΥΕ. Η συχνή εκδήλωση αλκαλικής ΓΟΠ στις σκύλες της παρούσας μελέτης έρχεται σε αντίθεση με εκείνη (μόνο όξινη) που διαπιστώθηκε σε προηγούμενη ανάλογη μελέτη άλλων ερευνητών και πιθανώς σχετίζεται με τον τύπο της τροφής (ξηρά) που έφαγαν πριν την έναρξη της προαναισθητικής νηστείας, καθώς και με τη μεγάλη διάρκεια της νηστείας (12 ώρες). Η εμφάνιση επεισοδίων ΓΟΠ κατά τη διενέργεια της ΩΥΕ στην κυοφορούσα σκύλα διαπιστώνεται ότι είναι ανεξάρτητος από το μέγεθος της μήτρας και από το στάδιο της κυοφορίας. Το μεγάλο μέγεθος της μήτρας προκαλεί αύξηση της Ε.Π., ωστόσο, η αυξημένη Ε.Π. δε σχετίζεται με την εκδήλωση ΓΟΠ κατά τη διενέργεια της ΩΥΕ στην κυοφορούσα σκύλα. Τέλος, η προεγχειρητική στάθμη των συγκεντρώσεων της προγεστερόνης, της προλακτίνης και της ρελαξίνης στον ορό του αίματος των σκύλων σε κυοφορία δε σχετίζεται με την εκδήλωση ΓΟΠ κατά την ακόλουθη διενέργεια της ΩΥΕ
description: Gastro-oesophageal reflux (GOR) is a normal phenomenon that occurs in young animals, but also in adult animals, mainly postprandially. The pathogenesis of GOR is multifactorial and not clearly defined. The resting pressure of the posterior oesophageal sphincter (POS) must be sufficiently low for the gastric contents to be refluxed into the οesophagus. Several factors are considered to contribute to the reduction of the resting pressure of the POS, including surgical intervention, particularly intra-abdominal operations, administration of anaesthetic agents and pregnancy. The aim of this study was to investigate the potential association between the size of the gravid uterus, the stage of pregnancy and/or the intra-abdominal pressure (IAP) with the incidence of GOR, in healthy pregnant bitches undergoing ovariohysterecomy under general anaesthesia. Additionally, the potential effect of the concentration of hormones of pregnancy (progesterone, prolactin and relaxin) with the incidence of GOR was investigated. Forty healthy, pregnant bitches that were presented to our Clinic for elective ovariohysterecomy were included in the study. Each of the animals underwent general clinical examination, clinical examination of the genital system, examination of vaginal smears, ultrasonographic examination to determine the gestational day and basic blood tests. On the day of the surgery blood samples were obtained for measurement of the serum concentration of progesterone, prolactin and relaxin. Intraoperative monitoring of oesophageal pH and preoperative measurement of intra-abdominal pressure were performed. The uterus was titrated and weighed post-operatively and the dimensions of the uterus and embryos were measured. Moreover, on the day before surgery and on the day after, several body measurements were made to describe the changes of body size that occured during pregnancy. The same anaesthetic protocol was used in all dogs. Specifically, all animals were premedicated with intramuscular acepromazine (0.05 mg/kg) and pethidine (3 mg/kg), and pre-emptive anti-inflammatory administration of caprofen (4 mg/kg) subcutaneously. Induction of general anesthesia was carried out with the intravenous administration of propofol (1 mg/kg) and anaesthesia was maintained with isoflurane (2-2.5% in Ο2). Gastro-oesophageal reflux (GOR) was observed in 13 of the 40 animals (32.50%). From the animals that developed GOR, 6 had acid GOR (pH &lt;4) and the remaining 7 alkaline GOR (pH &gt;7.5). In 9 out of the 13 animals, the GOR episodes were detected before commencement of surgery. There was no statistically significant difference between the animals which developed GOR and those that did not develop GOR, concerning the size of the gravid uterus. Moreover, no statistically significant correlation was observed between the duration of gestation and the manifestation of GOR. Intra-abdominal pressure (IAP) was measured in 38 of the 40 animals of the study. Increased intra-abdominal pressure (&gt; 7.4mmHg) was found in 14 animals (36.84%). The combination of GOR and increased intra-abdominal pressure was observed in 3/14 animals. No statistically significant correlation was detected among the intra-abdominal pressure and the incidence of GOR. There was a significant positive correlation between the intra-abdominal pressure and the size of the uterus. The blood serum concentrations of progesterone, prolactin and relaxin of animals that suffered GOR were not significantly different compared to the animals which did not suffer episodes of GOR. The incidence of GOR in the animals of this study is similar to the incidence reported in another study in pregnant dogs undergoing ovariohysterecomy. The frequent episodes of alkaline GOR in bitches of the present study is in contrast to other similar studies (only acid) and possibly associated with the type of food (dry) and the duration of preanaesthetic fasting (12 hours). GOR episodes during anesthesia in the pregnant bitch undergoing ovariohysterecomy is ascertained to be independent of the size of the uterus and the stage of gestation. The large size of the uterus causes an increase of IAP. However, the increased IAP is not associated with GOR in the pregnant bitch undergoing ovariohysterecomy. It is unlikely that the serum concentrations of progesterone, prolactin and relaxin in pregnant bitches are associated with GOR during anesthesia for ovariohysterecomy